
A. Juhhanovi tn 5 kinnistu jagamine ning moodustatavatele kruntidele aadressi ja maa sihtotstarbe määramine

1. Asjaolud ja menetluse käik
Sotsiaalministeerium, Siseministeerium, Ida-Viru Maavalitsus ja Narva linn sõlmisid 2011. a detsembris Narva Lastekodu ümberkorraldamise ja muude edasiste tegevuste kohta kokkuleppe, mille eesmärk on tagada Ida-Viru maakonnas kuni 24 lapsele asenduskoduteenuse osutamine- rajada Narva linnas aadressil A. Juhhanovi tn 5 kolm peremaja.
A. Juhhanovi tn 5 kinnistu (katastritunnus 51104:004:0145, kinnistu registriosa 3581509, maa sihtotstarve üldkasutatav maa 100% (Üm)) omanik on Narva linn.  A. Juhhanovi tn 5 kinnistu on antud munitsipaalomandisse Vabariigi Valitsuse 19.05.2005 korraldusega nr 292 „Maa andmine munitsipaalomandisse“.
Narva Linnavolikogu 18.10.2012.a otsusega nr 120 kehtestati detailplaneering “Puškini tn 42 ja selle lähiala”, mis näeb ette peremajade ehitamise programmi elluviimiseks A. Juhhanovi tn 5 kinnistust kruntide eraldamist. Kuna detailplaneering on mahukas ja näeb ette mõningate kinnistute muutmist, siis on otstarbekas antud etapil teostada planeeringu alusel ainult need maakorraldustoimingud, mis on vastavalt olemasolevale programmile ehitamiseks vajalikud, nimelt - A. Juhhanovi tn 5 kinnistu jagamine 5 krundiks: detailplaneeringus pos. 7, 8, 9, 24 ja jääkosa.
Maakorralduse tööd teostati 2013. a oktoobris maamõõdu ettevõtte LIMB poolt Narva linna arenduse ja ökonoomika ameti tellimusel (katastriüksuste plaanid lisatud).

Lähtuvalt VV 23.10.2008 määrusega nr 155 kinnitatud ”Katastriüksuse sihtotstarvete liigid ja nende määramise korrale“ määrab moodustatavate kruntide maa sihtotstarbe kohalik omavalitsus oma otsusega maakatastriseaduse §-s 18 sätestatud alustel. 
Sihtotstarvet määratakse vastavalt detailplaneeringule järgmiselt: pos.7, 8 ja 9 - ühiskondlike ehitiste maa, pos.24 - transpordimaa ja jääkosa - üldkasutatav maa (ei muutu).
Maareformi seaduse §25 lõike 3 kohaselt võib kohalik omavalitsus munitsipaalomandisse antud sotsiaalmaa sihtotstarbega maa sihtotstarvet muuta, nimetatud maad võõrandada, kasutusvalduse või hoonestusõigusega koomata Vabariigi Valitsuse otsusega saadud maa korral üksnes Vabariigi Valitsuse loal. Luba antakse kohalikule omavalitsusele taotluse alusel. 
Vastavalt Narva Linnavolikogu taotlusele (23.01.2014. a otsus nr 19) andis Vabariigi Valitsus oma 20.03.2014.a. korraldusega nr 99 "Munitsipaalomandisse antud maa osaliseks sihtotstarbe muutmiseks ja osaliseks hoonestusõigusega koormamiseks loa andmine" loa muuta osaliseks Narva linnas A. Juhhanovi tn 5 kinnistu sihtotstarvet.

2. Õiguslikud alused 
2.1 Maakorraldusseaduse §13 lõike 1 kohaselt kinnisasja omaniku soovil jagatakse kinnisasi selle olemust rikkumata kaheks või enamaks reaalosaks, kusjuures pärast jagamist on iga osa iseseisev kinnisasi.
2.2 Maakatastriseaduse §18 lõike 2 kohaselt planeerimisseaduses sätestatud detailplaneeringu koostamise kohustuse korral määrab kohalik omavalitsus katastriüksuse sihtotstarbe kehtestatud detailplaneeringu alusel.
2.3 Maakorraldusseaduse §3 lõike 1 kohaselt kuulub maakorralduse läbiviimine linna territooriumil kohaliku omavalitsuse pädevusse.
2.4 Ruumiandmete seaduse §54 lõike l järgi on koha-aadressi määrajaks kohalik omavalitsus ja §55 lõike l kohaselt teeb aadressitoimingud ning asjakohased otsused koha-aadressi määraja omal algatusel;

2.5 Kohaliku omavalitsuse korralduse seaduse §22 lõike 2 kohaselt seadusega kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimusi otsustab kohaliku omavalitsuse volikogu, kes võib delegeerida nende küsimuste lahendamise valitsusele. 
2.6  Narva Linnavolikogu 23.01.2014.a otsuse nr 19 „Narvas A. Juhhanovi tn 5 asuva kinnistu jagamisel moodustatavate kruntide sihtotstarvete muutmise ning hoonestusõiguse seadmise loa taotlemine“ punkti 3.4. kohaselt on deligeeritud linnavalitsusele moodustatavatele katastriüksustele sihtotstarbe määramine kehtestatud detailplaneeringu alusel.
2.7 Narva Linnavolikogu 20.03.2014.a määruse nr 8 “Ruumiandmete seadusest tulenevate ülesannete delegeerimine” §1 alusel delegeeritakse Narva Linnavalitsusele ruumiandmete seaduse §54 lõike 1, §55 lõigete 1 ja 4 ning §61 lõike 1 punktis 4 kohaliku omavalitsuse ja kohaliku omavalitsuse üksuse pädevusse antud küsimuste lahendamine ja otsustamine.

2.8 Vabariigi Valitsuse 20.03.2014.a korraldusega nr 99 "Munitsipaalomandisse antud maa osaliseks sihtotstarbe muutmiseks ja osaliseks hoonestusõigusega koormamiseks loa andmine" anti luba A. Juhhanovi tänav T1 maaüksuse (pindala 669 m2) sihtotstarbe muutmiseks transpordimaaks.

3. Otsus
Kinnitada kehtestatud detailplaneeringu ja lisatud katastriüksuste plaanide alusel Narva linnas A. Juhhanovi tn 5 kinnistu (katastritunnus 51104:004:0145, kinnistu registriosa 3581509) jagamine viieks iseseisvaks krundiks ning määrata moodustatavatele kruntidele aadressid ja maa sihtotstarbed järgmiselt:

3.1  krundile  pindalaga  13748 m2:

aadress – Aleksei Juhhanovi tn 5,  sihtotstarve – üldkasutatav maa (017; Üm);

3.2  krundile pindalaga  1632 m2:


aadress – Aleksei Juhhanovi tn 7,  sihtotstarve  – ühiskondlike ehitiste maa (016; Üh);
3.3 krundile pindalaga  1607 m2:

aadress – Aleksei Juhhanovi tn 9,  sihtotstarve – ühiskondlike ehitiste maa (016; Üh);

3.4  krundile pindalaga  1719 m2:


aadress – Aleksei Juhhanovi tn 11,  sihtotstarve – ühiskondlike ehitiste maa (016; Üh);

3.5  krundile pindalaga 669 m2:


aadress – Aleksei Juhhanovi tänav T1,  sihtotstarve – transpordimaa (007; L).
4. Rakendussätted
4.1. Korraldus jõustub seadusega sätestatud korras.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.
Eduard East

Linnapea








Ants Liimets











Linnasekretär


